****

**მწვანე სკოლა-დიდი დიღომი**

**ეკო-კლუბის დებულება**

1. **ზოგადი დებულება**

1.1. ეკოკლუბი დაფუძნებულია ერთი სასწავლო წლის ვადით და იქმნება ყოველი სასწავლო წლის დასაწყისში;

**1.2. ეკოკლუბის მისიაა:** სოლიდარობა, თანამშრომლობა, პასუხისმგებლიანი დამოკიდებულება გარემოსადმი და ერთმანეთისადმი. მოსწავლეებშიგარემოს დაცვითი უნარებისჩამოყალიბება/დახვეწა, ჯანსაღი ჰარმონიულად განვითარებული ახალგაზრდების აღზრდაში ხელშეწყობა.

**1.3. ეკოკლუბის ხედვა:** სკოლის და საზოგადოების დახმარება მდგრადი ცხოვრების წესის მნიშვნელობის გააზრებაში და გარემოზე მავნე ზეგავლენის შემცირებაში. ადგილობრივი თემის და საზოგადოების გარემოსდაცვითი ცნობიერების და განათლების ამაღლება. მოსწავლე-ახალგაზრდობის თავისუფალი დროის რაციონალურად გამოყენება, მათში ფიზიკური და გონებრივი განვითარებისთვის სათანადო პირობების შექმნა.მოსწავლეებში კვლევის, სინთეზის, ანალიზის, დისკუსიის უნარების გამოვლინება-გაღრმავება; მიღებული ცოდნის ყოფა-ცხოვრებაში გამოყენება და ადაპტირება; პრეზენტაციის უნარის ჩამოყალიბება; პრობლემის გადაჭრის უნარის გამოვლენა; წყვილებში, ჯგუფებსა და ინდივიდუალურად მუშაობის გამოცდილების მიღება-გაზიარება;

**2.     კლუბის მიზნები და ამოცანები:**

2.1.ეკოკლუბის მიზანია გარკვეული წვლილი შეიტანოს ბუნებრივი და სოციალური გარემოს გაუმჯობესების საქმეში, მდგრადი განვითარების მიზნების შესაბამისად.

2.2. ადგილობრივი თემის და საზოგადოების გარემოსდაცვითი ცნობიერების და განათლების გაღრმავება;

2.3. გარემოს დაცვით ღონისძიებებსა და აქტივობებში მონაწილეობის მიღება.

2.4. მდგრადი განვითარების მიზნების გათვალისწინებით

ბუნებრივი და სოციალური გარემოს გაუმჯობესების საქმეში გარკვეული წვლილის შეტანა.

2.5. მოსწავლეთათვის საკუთარი უნარების გამოხატვის შესაძლებლობების მიცემა;

2.6.მოზარდი თაობისთვის ახალი შესაძლებლობების მიცემის გაზიარების და პიროვნული ზრდის ხელშეწყობა.

2.7. პრეზენტაბელურობის, ურთიერთთანამშრომლობის, კომუნიკაბელურობის, მეტყველების, შემოქმედებითობის და სააზროვნო უნარ-ჩვევების ჩამოყალიბება/განვითარება;

2.8. პოზიტიური დამოკიდებულების ჩამოყალიბება, რომლის წინაპირობაა კლუბში არსებული არაფორმალური გარემო;

2.9. კლუბი უფლებამოსილია განახორციელოს ნებისმიერი საქმიანობა, რომელიც ემსახურება კლუბის მიზნებს, ინტერესებს, ორიეტირებულია შედეგზე და არ ეწინააღმდეგება საქართველოს კანონმდებლობას.

**3.** **კლუბში გაწევრიანება და წევრობის შეწყვეტა.**

3.1. კლუბის წევრობა ნებაყოფლობითია;

3.2. კლუბის წევრი შეიძლება გახდეს ამავე სკოლის საბაზო და საშუალო საფეხურის მოსწავლე, რომელიც იზიარებს კლუბის მიზნებს;

3.3. კლუბის ყველა წევრს აქვს უფლება მონაწილეობდეს კლუბის სამუშაოების შეხვედრების პროცესებში;

3.4. კლუბის წევრი ვალდებულია მიიღოს მონაწილეობა კლუბის საქმიანობაში, დაიცვას დებულებით გათვალისწინებული მოთხოვნები, შეასრულოს კურატორის დავალებები და კლუბის მიერ მიღებული გადაწყვეტილებები;

3.5. კლუბი პასუხისმგებელია მისი წევრის მხოლოდ იმ უფლება-მოვალეობა-ვალდებულებასა და პასუხისმგებლობაზე, რომელიც დაკავშირებულია კლუბის საქმიანობასთან;

**4. კლუბის მართვა და გადაწყვეტილების მიღება**

4.1. კლუბს ჰყავს კურატორი (მასწავლებელი) და ლიდერი (მოსწავლე), რომელთა უფლებამოსილებაა ურთიერთთანამშრომლობით უხელმძღვანელონ კლუბის საქმიანობას, კლუბის მიერ განსახორციელებელ ღონისძიებებს;

4.3.კლუბის ლიდერს ერთი სასწავლო წლის ვადით ნიშნავს კლუბის კურატორი;

4.4. ეკოკლუბი უფლებამოსილია შეიმუშაოს ეკოსიგელები/ დიპლომები და დააჯილდოვოს ეკო მიმართულებითსხვადასხვა აქტივობებში აქტიურად ჩართული კლასები/მოსწავლეები.

**5. კლუბის კურატორის/ლიდერის საქმიანობა**

5.1. წარმართავს კლუბის საქმიანობას;

5.2. ხელმძღვანელობს და უძღვება სამუშაო შეხვედრებს;

5.3. წარმოადგენს კლუბს სხვა პირებთან ურთიერთობაში;

5.4. ისმენს კლუბის წევრების მოსაზრებებს, წინადადებებს;

5.5. კლუბის წევრებთან ერთად განსაზღვრავს ღონისძიებების დეტალურ გეგმას და საჭიროებებს;

5.6.უზრუნველყოფს საინფორმაციო კამპანიების, დებატების ორგანიზებას სხვადასხვა  საკითხებზე;

**6. კლუბის მუშაობა**

6.1 კლუბი იკრიბება საჭიროების შემთხვევაში;

6.2. კლუბი მუშაობს წინასწარ შემუშავებული სამოქმედო გეგმით;

6.3. კლუბის კურატორი ინტერნეტ სივრცეში ეტაპობრივად ახდენს ეკოკლუბის შესახებ ინფორმაციის განთავსებას (სიახლეები,აქტივობები)

6.4.ეკოკლუბის მიერ დაგეგმილ და განსახორციელებულ ღონისძიებებში/აქტივობებში ჩასართავ,ამავე სკოლის მოსწავლეთა რაოდენობა შეუზღუდავია;

**ეკოკლუბის სამოქმედო გეგმა**

|  |  |  |  |
| --- | --- | --- | --- |
| № | აქტივობა | ჩატარების დრო | პასუხისმგებელი პირები |
| 1 | დებულების გაცნობა, სამომავლო ღონისძიებების დაგეგმვა | ოქტომბერი | კლუბის კურატორი და კლუბის წევრები |
| 2 | მოცემული დროის განმავლობაში კლუბის წევრების იდეების და მოსაზრებების მოსმენა განხილვა პრეზენტაცია | წლის განმავლობაში თვეში ერთჯერ | კლუბის კურატორი და კლუბის წევრები |
| 3 | გარემოსდაცვით ღონისძიებებში აქტიურად ჩართული სხ/სხ. კლასებისა მოსწავლეების სპეციალური ეკოსიგელებით დაჯილდოვება | წლის განმავლობაში | კლუბის კურატორი და კლუბის წევრები |
| 4 | წლის ბოლოს ეკოსიგელების შეჯამება და მათი რაოდენობის მიხედვით, მოსწავლეებისათვის პირველი, მეორე და მესამე ხარისხის დიპლომების გადაცემა, ასევე, ყველა მონაწილის წახალისება | წლის ბოლოს | დირექცია და კლუბის კურატორი |
| 5 | კლუბის  საქმიანობის ფოტო და ვიდეო მასალის გამოქვეყნება სკოლის facebook-ის გვერდზე | წლის განმავლობაში | დირექცია, კლუბის კურატორი და კლუბის წევრები |